OpenLLM-France/wikimedia huggingface dataset:
# Domingo Akasuso

Domingo Akasuso Terreros (Llantada, 1658 edo 1659ko apirilaren 22a -Buenos Aires, 1727ko otsailaren 8a) bizkaitar militar eta ekintzailea izan zen.

## Biografia

Akasuso Sevillako eta Andaluziako zenbait lekutako infanteen konpainiarako erreklutatu eta Rio de la Platara bidali zuten, portugaldarren etengabeko hedapenaren aurrean Espainiako lurraldeen defentsa indartzeko helburuarekin. 1680ko urriaren 10ean, Akasuso, beste soldaduekin batera, inguru hartara zihoazen bi ontzietako batean ontziratu zen.
Handik gutxira, José de Herrerak, Buenos Airesko gobernadorea zena, Las Conchas portuan kontrabandoa kontrolatzeko misioa enkargatu zion; hau Colonia del Sacramento hiritik zetorren, Rio de la Platako beste ertzean eta portugaldar domeinupean zegoena. Akasusok kontrabandistak bere salgaiekin (batez ere generoak, garai hartan oso preziatuak zirenak) harrapatzea lortu zituen eta kapitain mailara igotzea lortu zuen.
Handik denbora gutxira, Akasusok milizia utzi zuen merkataritzan aritzeko, honela, Plaza Nagusitik gertu negozio etxe bat ezarri zuen. Bere negozioak jangarriak, generoak, lanerako tresnak, sebo kandelak, sarrailak eta iltzeak saltzen zituen, besteak beste. Gainera, esklaboen trafikoan eta kontrabandoan parte hartu zuen, garai hartan nahiko arruntak zirenak. Horrela, aberats bilakatu zen.
* Datuak: Q5812944
# Domingo Alzugaray

Domingo Cecílio Alzugaray (Victoria, Entre Ríos, 1932ko azaroaren 22a - São Paulo 2017ko uztailaren 24a) aktore, kazetari eta enpresaburu argentinarra izan zen, brasildar naturalizatua.
Domingo Alzugaray Victoria hirian jaio zen, Argentinako Entre Ríos probintzian, eta merkataritza ezagutzan lizentziatu zen baina aktore lanetan hasi zen, antzerkian eta zineman lanean eta bere emanaldiak Bendita seas (1956) eta Pobres habrá siempre (1958) izan ziren. Mis amores en Río (1958), Sábado a la noche, cine (1960) eta Con el más puro amor (1966) lanetan ere aritu zen.
1966an brasildar naturalizatu zen eta Grupo Abril-eko zuzendari lanetan aritu ondoren, Editora Três sortu zuen, Brasilgo argitaletxe handienetako bat.
Alzugaray 2017ko uztailaren 24an hil zen, 84 urte zituela.

## Erreferentziak

* ↑ 22 de novembro Projeto Vip (Portugesez)
* ↑ Alzugaray e Hebe recebem título Honoris Causa UniFIAM Digital (Portugesez)
* ↑ Título de cidadão do Estado do Rio de Janeiro ao Jornalista Domingo Alzugaray Assembléia Legislativa do Rio de Janeiro (Portugesez)
* ↑ Publicação das explicações prestadas IstoÉ Independente (Portugesez)
* ↑ Sr. Domingo Alzugaray, presidente da Editora Três... Jornalistas & Cia - On line (Portugesez)
* ↑ Morre Domingo Alzugaray, fundador da Editora Três e da revista ISTOÉ Portal online IstoÉ - acessado em 24 de julho de 2017

## Kanpo estekak

* Domingo Alzugaray-ri buruzko informazioa Internet Movie Data Base-n
* Datuak: Q18640925
# Domingo Amunátegui Solar

Domingo Amunátegui Solar (Santiago, 1860ko urriaren 20a – ibid, 1946ko martxoaren 4a) Txileko historialaria izan zen. Estatuko ministro kargua, Txileko Unibertsitateko errektorea eta Alderdi Liberaleko zuzendaria izan zen. Miguel Luis Amunátegui Aldunate historialariaren eta Rosa Solar Valdésen semea zen.

## Bizitza publikoa

Txileko Unibertsitateko errektorea izan zen, 1911 eta 1923 artean, zailtasun ekonomikoak eta ikasleen ezinegona izan ziren garaietan. Bere agintaldian Kinesiterapia Kabinetea ireki zen; Heziketa Fisiko eta Teknikoko Institutua antolatu zen, Kontseiluaren mende geratu zena; Obstetrizia Eskolan sartzeko baldintzak gogortu ziren. Txileko Unibertsitateko Filosofia Fakultateko dekanoa izan zen. Hizkuntzako Akademikoa ere izan zen. José Victorino Lastarria Lizeoa sortu zuen 1913an.
Maila politikoan, Barne ministro, Justizia ministro eta Hezkuntza ministro karguak izan zituen.
Ana Lecaros Barrosekin ezkondu zen, eta harekin izan zuen, besteak beste, Ximena Amunátegui, Vicente Huidobro eta Godofredo Iommi poeten musa ospetsua, biekin ezkondu zena. Bere anaia Gregorio Amunátegui Solar medikua eta Txileko Unibertsitateko errektorea ere izan zen.

## Idazlanak

* Bosquejo histórico de la literatura chilena
* Personajes de la Colonia
* Camilo Henríquez
* Los Próceres de la Independencia de Chile
* El cabildo de Concepción 1782-1818
* El cabildo de La Serena 1678-1800
* El Instituto Nacional bajo los rectorados de Manuel Montt, Francisco Puente y Antonio Varas
* José Toribio Medina
* Mayorazgos y Títulos de Castilla (3 Tomos)
* Errázuriz y Larraínes en 1810
* Pipiolos y Pelucones

## Erreferentziak

* ↑ Domingo Amunátegui Solar. .
* ↑ Historia. .
* ↑ Biblioteca del Congreso Nacional de Chile. Eliodoro Yáñez Ponce de León. .
* Álvarez del Real, María Eloísa (1991). 12.000 minibiografías. Panamá: Editorial América, S.A. ISBN 0944499767.

## Kanpo estekak

* Domingo Amunátegui Solar Txileko Unibertsitateko webgunean
* Amunateguiren lanak Txileko Memorian
* Datuak: Q5812689
* Multimedia: Domingo Amunategui Solar / Q5812689
# Dravce

Dravce Eslovakiako udalerri bat da, Levočako barrutian kokatuta. 13,04 km²ko azalera du eta 822 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1074022
* Multimedia: Dravce / Q1074022
# Draveil kantonamendua

Draveil kantonamendua Frantziako kantonamendu bat da. Essonne departamenduan dago, Île-de-France eskualdean. Guztira 5 udalerri ditu eta Draveil da bere hiriburua.

## Kanpo estekak

* Datuak: Q1725200
# Drava Banovina

Drava Banovina edo Drava Banate (Dravska banovina, eslovenieraz) 1929 eta 1941 urteen artean Jugoslaviako Erresumako probintzia (banovina) izan zen. Probintzia ohi honek gaur egungo esloveniar lurraldearen gehiengoa hartzen zuen barnean eta Drava ibaiaren izena hartu zen. Lurralde honen hiriburua Ljubljana izan zen.

## Kanpo estekak

* Datuak: Q1256012
* Multimedia: Drava Banovina / Q1256012
# Drava

Drava (alemanez: Drau; hungarieraz: Dráva; esloveniera eta kroazieraz: Drava) Erdialdeko Europa hegoaldeko ibaia da, Italian sortu eta Danubiora isurtzen dena. 749 kilometro luze da, eta 41.238 kilometro koadroko arroa drainatzen du.. Ontziz ibil daiteke 105 kilometroan zehar.

## Izena

Drava Dravus izenarekin ezagutu izan da antzinatetik. Badirudi izenak zeltiar edo iliriar jatorria duela.

## Geografia

Hegoaldeko Tirolen (Italia) jaiotzen da, eta ekialderantz doa, ekialdeko Tirol eta Karintiatik igaroz. Berehala Austrian, sartzen da eta ibilbide luzea egiten du hegoaldeko muga paraleloki jarraituz. Ondoren Eslovenian sartzen da eta hegoekialderantz jarraitzen du Kroazian zehar, herrialde honek Hungariarekin duen mugaren zati gehiena eratuz. Osijeketik gertu Danubiora isurtzen da.

## Hidrometria

Dravaren emaria 1921-1984 bitartean neurtu zen Donji Miholjacen (Kroazia). Ibaiak 37.142 kilometro koadroko eremua drainatua du gune horretan, arro osoaren % 90. Urteko batez besteko emaria 556 m³ segundoko da. Emari handiena ekainean du (834 m³/s), eta txikiena otsailean (399 m³/s).
Dravaren batez besteko emariak (m³/s), Donji Miholjac-en neurtuak Datuak: 1921 eta 1984 artean

## Iruditegia

* Dravaren sorrera, Italian.
* Spittal an der Drau (Austria).
* Dravograd (Austria).
* Ptuj (Eslovenia).
* Osijek (Kroazia).

## Erreferentziak

* ↑ Euskaltzaindia. Europako toponimia fisikoa. .
* ↑ Drainage Basin of the Black Sea. unece.org (Noiz kontsultatua: 2015-12-03).
* ↑ Lur entziklopedietatik hartua.
* ↑ Drava at Donji Miholjac. webworld.unesco.org (Noiz kontsultatua: 2015-12-13).

## Kanpo estekak

* Drava ibaiari buruzko webgunea, draudrava.net
* Datuak: Q171009
* Multimedia: Drava / Q171009
# Drava eskualde estatistikoa

Erdialdeko Eslovenia eskualde estatistikoa (eslovenieraz: Podravska statistična regija) Esloveniako ekialdeko eskualde estatistikoa da, bertan dago herrialdeko bigarren hiria den Maribor. Gobernurik eta administraziorik ez dauka.

## Geografia

Drava ibaiak Eslovenian egiten duen arroa hartzen du. Eskualdearen ipar-mendebaldean Austria dago eta hego-ekialdean Kroazia.

## Udalerriak

41 udalerri dauzka bere barnean.
* Udalerri handienak:
** Maribor (112.088 bizt.)
** Slovenska Bistrica (25.176 bizt.)
** Ptuj (23.229 bizt.)
** Ormož (12.419 bizt.)
** Hoče-Slivnica (11.224 bizt.)
* Udalerri guztiak:
| Benedikt Cerkvenjak Cirkulane Destrnik Dornava Duplek Gorišnica Hajdina Hoče–Slivnica Juršinci Kidričevo Kungota Lenart Lovrenc na Pohorju | Majšperk Makole Maribor Markovci Miklavž na Dravskem Polju Oplotnica Ormož Pesnica Podlehnik Poljčane Ptuj Rače–Fram Ruše Selnica ob Dravi | Slovenska Bistrica Središče ob Dravi Starše Sveta Ana Sveta Trojica v Slovenskih Goricah Sveti Andraž v Slovenskih Goricah Sveti Jurij v Slovenskih Goricah Sveti Tomaž Šentilj Trnovska Vas Videm Zavrč Žetale |

## Ondasun nabarmenak

* Maribor, Drava ibaiaren ertzean.
* Mariborreko udaletxea.
* Mariborreko gaztelua.
* Errukiaren Amaren basilika (Maribor).
* Munduko mahatsondorik zaharrena.
* Ptuj.
* Ptujko gaztelua.
* Ptuj urtegia.
* Bistricako gaztelua.
* Ormožko mahastiak.
* Pohorje muinoak.

## Ikus, gainera

* Esloveniaren banaketa administratiboa

## Kanpo estekak

* Datuak: Q856328
# Drassanesko geltokia

Drassanes Bartzelonako metroaren geltoki bat da, Bartzelona udalerriko Ciutat Vella barrutian dago.
Geltokia 1968n inauguratu zen.
* Datuak: Q2549147
* Multimedia: Drassanes metrostation / Q2549147
# Drastea

Drastea Acrolophidae familiako tximeleta genero bat da. Bere espezie tipoa Drastea mexica da.

## Espezieak

| Espeziea | Irudia | Egoera |
| Drastea mexica | | daturik gabe |

## Kanpo estekak

* Datuak: Q5305893
* Espezieak: Drastea
# Elektroizale

Elektroizalea da erreakzio organikoetan elektroi-pare bat hartzeko joera duen talde edo konposatua; lotura kobalente bat eratzen du elektroi-emailearen bi lotura-elektroiak onartuta. Elektroizaleek nukleozale baten elektroi-populazio handieneko atal bati egiten diote eraso.
Elektroizale gehienak positiboki kargatuta daude, karga partzial positiboa duen atomo bat dute edo elektroi-zortzikoterik ez duen duen atomoren bat dute.
Elektroizaleen eta nukleozaleen arteko elkarrekintzak adizio- edo ordezkazpen-erreakzioen bidez jazotzen dira.
Sintesi organikoan gehien usatzen diren elektroizaleak hauek dira: katioiak, polarizatutako molekula neutroak (HCl, alkilo-haluroak edo karboniloak), polariza daitezkeen molekula neutroak (Cl$_2$ edo Br$_2$), oxidatzaileak (perazidoak), zortzikotearen araua betetzen ez dituzte espezie kimikoak (karbenoak eta erradikalak) eta Lewisen azido batzuk (BH$_3$).

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-02-19).
* ↑ Anakabe, Eneritz & Arrasate, Sonia. (2012). Kimika organikoa. EHU, 4-85 or. ISBN 978-84-9860-672-0..

## Ikus, gainera

* Ordezkapen aromatiko elektroizale

## Kanpo estekak

* Datuak: Q908086
# Elektroi neutrino

Elektroi neutrino edo neutrino elektronikoa leptoien taldeko funtsezko partikula bat da. ½ko espina du, eta bere masa elektroiarena baino milioi bat aldiz txikiagoa da, baina ez hutsa.
Hain masa txikia duenez, beti argiaren abiaduratik hurbileko abiaduran mugitzen da, horregatik zientzialariek neutrinoak masarik ez zuela pentsatzen zuten, eta ondorioz luxoi bat zela. Beranduago neutrinoen oszilazioaren fenomenoa aurkituko zen, nagusiki, neutrinoen zapore aldaketan datzana. Oszilazioaren ondorioz, neutrinoen masa ezin da hutsa izan.
Ez du karga elektrikorik, eta soilik elkarreragin nuklear ahularen bidez elkarreragiten duenez (partikulei dagokienez grabitate elkarreragina ia hutsa bait da) partikula hau detektatzeko oso zaila da, eta gainera, oszilazioaren ondorioz, partikulen fisikako eredu estandarreko beste bi neutrino motetatik (tau neutrinoa eta muoi neutrinoa) ez dago ezberdintzerik.

## Kanpo estekak

* Datuak: Q619699
# Elektrolisi perkutanea intratisularra

Fisioterapia inbaditzaileko teknika da. Izaera lokaleko hanturazko prozesua da. Fagozitosia, tendoia, lokailua, muskulua, etab. eragindako ehun bigunaren konponketa baimenduz produzitzen duen akupunturako orratz batean zeharreko korronte galbanikoko ekogidatutako aplikazioan etzatea.
Korronte elektriko galbanikoa eta orratzaren berezko bizigarri mekanikoa dira fisioterapiaren arlo terapeutikora berezko agente fisikoak.

## Abantailak

* Tratamendu lokala da lesioko lekuan. Ekografiaren laguntzarekin ematen da ehun aldatutako eta/edo degeneratuaren gaineko zuzeneko eran.
* Larri dagoen ehuna konpontzea lortzen du, EPI® kolagenoaren ehuna ugaritzea prozesua lortzeko ahalmena du.
* Denbora errealean eta berehalakoak dira egituran eta portaera mekanobiológiko-a ehun bigunaren aldaketak.
* Eraginkortasuna altua (% 80ren inguruan) da fisioterapiaren tratamendu konbentzionalei (ultrasoinu, laser, Cyriax teknika, fibrolisi diakutaneo, talka-uhinei, etab.) buruz edo medikuak (botika, infiltrazio edo kirurgia).
# Elektrostal

Elektrostal (errusieraz: Электроста́ль), 1938 arte Zatishye (Зати́шье) deitua, mendebaldeko Errusian dagoen Mosku oblasteko hiria da. Moskutik 58 km ekialdera dago. 2010ean 155.196 biztanle zituen.

## Historia

1917ko Iraultzaren ondoren altzairu-industria garrantzitsu bat eratu zen hirian, eta horregatik jarri zioten Elektrostal («altzairu elektrikoa») izena. Bigarren Mundu Gerran Ukrainatik eraman zituzten bertara tresna eta makina handiak. Gaur egun ere metalgintza-gune garrantzitsua da.

## Hiri senidetuak

Elektrostal ondorengo hiriekin senidetuta dago:
* Pernik (BUL)
* Polotsk (BLR)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Elektrostal Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* (Errusieraz) Hiriko gobernuaren webgunea.
* Datuak: Q198419
* Multimedia: Elektrostal / Q198419
# Elem Klimov

Elem Germanovitx Klimov (errusieraz: Эле́м Ге́рманович Кли́мов; Stalingrad, 1933ko uztailaren 9a – Mosku, 2003ko urriaren 26a) sobietar zinemagilea izan zen. Prosscanie (1981, Agur Matiorari), Larisa Shepitko bere emazteak hasi eta hura istripuz hil zelarik berak burutu behar izan zuena, eta Idí i Smotrí (1985, Zatoz eta Ikusi), naziek herri batean eginiko sarraskiaren kronika, ditu lanik ezagunenak. SESBko Zinemagileen Elkarteko lehendakari izendatu zuten 1987an, eta ordu arte debekaturiko film guztiak eman zitezen lortu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q516987
# Elektropositibotasun

Elektropositibotasuna elementu batek elektroiak emateko eta, beraz, ioi positiboak eratzeko, duen ahalmenaren neurria da. Propietate hau metaletan ageri da gehien bat: normalean, elementu baten izaera metalikoa handiagoa izan, orduan bere elektropositibotasuna ere handiagoa izango da.
Elektropositibotasuna elektronegatibotasunaren justu kontrakoa da. Elektronegatibotasuna handitu egiten da taula periodikoaren periodoak zeharkatu ahala, eta pixka bat txikitzen da taldeak igaro ahala; elektropositibotasunaren kasuan, txikitu egiten da periodoak handitu ahala eta handitu taldeak igaro ahala.

## Kanpo estekak

* Datuak: Q2388252
# Elektroshock

Elektroshocka burmuinetako zenbait eritasun sendatzeko erabiltzen den terapia-mota da, garunetik korronte etenezko deskarga txikiak denbora laburrez (2-3 segundo-hamarren) igaroaraziz egiten dena. Konbultsioak izaten ditu eriak, eta, zenbaitetan, konortea galtzen du. Gaur egun ez da asko erabiltzen, elektroshockak eragiten dituen konbultsioak eta giharren uzkurdura bortitzek ekar dezaketena baino arrisku gutxiagoko sendagaiak aurkitu baitira garuneko eta nerbioetako eritasunak sendatzeko (psikotropoak, adibidez).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-estekak

* Datuak: Q131543
* Multimedia: Electroconvulsive therapy / Q131543
# Elektrostatika

Elektrostatika gorputzen karga elektrikoaren eraginez elkarren artean sorrarazten dituzten efektuak aztergai dituen fisikaren adar bat da.

## Historia

Tales Miletokoa (K.a. 635-545) greziar filosofoak katu-larruz igurtzi zuen anbar-erretxina zati bat eta luma zatiak erakarri zituen. Anbarrari elektron (elektroi) esaten zioten antzinako grezieraz. Horregatik fenómeno horri elektrizitatea esaten zaio.
William Gilbertek (1544-1603) Ingalaterrako Erresumako erreginaren medikuak, hainbat ikerketa egin zituen eta fenomeno elektrikoak marruskaduraren eraginez sortzen zirela ondorioztatu zuen. Material elektrikoak eta ez-elektrikoak bereizteko sailkapen bat egin zuen. Zenbait tresna asmatu zuen eta fabrikatu zituen gorputzak elektrikoak ziren ala ez jakiteko.
Charles Fran'ois de Cisternay du Fay (1698-1739) frantses botanikariak zenbait objektu hainbat ehunez igurtzi zituen. Objektuak bi eratan elektrizatzen zirela ikusi zuen: anbarra larruz edo artilez igurztean bezala batzuk; eta beira zetaz igurtzean bezala, beste batzuk. Anbarra bezala elektrizatzen ziren bi objektu edo beira bezala elektrizatzen ziren bi objektu gerturatzean, objektuek elkar aldarazten zuten. Baina anbarra bezala elektrizatzen zen objektu bat eta beira bezala elektrizatzen zen beste bat gerturatzean, elkari erakartzen zioten.
Hori guztia kontuan hartuta, bi elektrizitate mota zeudela ondorioztatu zuen: erretxina-elektrizitatea eta beira-elektrizitatea.
Benjamin Franklin (1706-1790) amerikar politikari eta zientzialariak elektrizitatea gorputzak igurztean batetik bestera igarotzen den fluidoaren antzeko zerbait dela zioen ideiari berriro heldu zion. Igurztean fluidoa hartzen zuten gorputzaren elektrizitateari elektrizitate positiboa esan zion, eta fluidoa askatzen zuten goprutzenari, elektrizitate negatiboa.
| « | "Zeinu bereko elektrizitatea duten bi gorputz gerturatzean elkar aldaratzen dute, eta zeinu desberdineko elektrizitatea duten bi gorputz gerturatzean elkar erakartzen dute." | » |
Geroago, XIX. mendearen amaieran eta XX. mendearen hasieran, zientzialariek bi elektrizitate mota horiek arrazoiz azaltzeko modua aurkitu zuten.

## Ariketak

* Elektrostatika
* Korronte elektrikoa ulertzeko bideoa.
* Coulomben legea modu sinplean azalduta.
* Coulomben legea lantzeko ariketa.
* Erresistentziak serieana eta paraleloan.

## Kanpo estekak

* Datuak: Q26336
* Multimedia: Electrostatics / Q26336
# Elektroskopio

Elektroskopioa gorputz batean elektrizitaterik baden eta elektrizitaterik baldin bada zein zeinutakoa den jakiteko erabiltzen den tresna da. Punta bat beirazko ontzi batean sartuta duen barra eroale bat izaten da. Barra estalki isolatzaile batek lotzen du ontziarekin. Ontziaren barneko puntatik metalezko bi xafla mehe (urrezkoak, gehienetan) daude zintzilik. Barraren beste muturra ukituz jartzen da aztertu nahi den gorputza; karga elektrikorik badu, xaflak aldendu egiten dira bata bestetik. Karga elektrikoa zenbat eta handiagoa izan, hainbat gehiago aldenduko dira.
Elektroskopioa zeinu ezaguneko karga elektriko batekin kargatzen bada, beste objektu baten karga elektrikoaren zeinua zein den jakin daiteke objektua hori elektroskopioaren esferara hurbilduz gero. Xaflak bereizi egiten badira, objektuaren karga eta elektroskopioaren karga zeinu berekoak dira. Elkartzera jotzen badute, berriz, kontrako zeinukoak dira.

## Kanpo estekak

* Datuak: Q130962
* Multimedia: Electroscopes / Q130962
# Elektrozavodskaia

Elektrozavodskaia (errusieraz: Электрозаводская) Moskuko metroaren Arbatsko-Pokrovskaia lineari dagokion lurpeko geltokia da. Garraio-sistemako geltokirik ezagunenetakoa izateaz gain, ikusgarrienetako bat ere bada. Bigarren Mundu Gerran zehar 1944ko maiatzaren 15ean zabaldu zuten eta oso ezaguna da bere dekorazio arkitektonikoa dela eta, Vladimir Stxuko eta Vladimir Gelfreikh arkitektoek bere ikaslea Igor Rozhinekin egina.

## Galeria

* Geltokiko nasa
* Rusitx trena (81-740/741) geltokiko nasan
* Metro-geltokiaren izena duen plaka
* Areto nagusia 2007 eta 2008 bitarteko zaharberritzearen ondoren
* Eskailera mekanikoak
* Geltokiak areto nagusitik nasarako zazpi sarbide ditu
* Berreraikuntzaren ondoren
* Geltokia 1947ko Sobietar Batasuneko zigilu batean irudikatua

## Kanpo estekak

* Datuak: Q1327563
* Multimedia: Elektrozavodskaya (Arbatsko-Pokrovskaya Line) / Q1327563
# Donapaleuko barrutia

Donapaleuko distritua (frantsesez district de Saint-Palais) Behe Pirinioak departamendua 1790etik 1795era banatuta egon zen 6 distrituetako bat izan zen.

## Osaera

Bere lurraldeak ia erabat Nafarroa Beherearekin egiten zuen bat; hiriburua izateko Donibane Garaziri lehia irabazi eta Amikuzeko hiriaren izena eraman zuen.

### Kantonamenduak

Distrituak 11 kantonamendu zituen:
* Akamarrekoa
* Baigorrikoa.
* Bastidakoa.
* Bidaxunekoa.
* Donamartirikoa.
* Donapaleukoa.
* Donibane Garazikoa.
* Garrüzekoa.
* Iholdikoa.
* Larzabalekoa.
* Ortzaizekoa.

## Bilakaera

1800ean departamenduak banatzeko beste egitura bat sortu zen: "barrutia". Donapaleuko distritua ez zen barruti baten oinarritzat jo: zati bat Baionako barrutian sartu zuten eta beste bat Maulekoan. Kantonamendu kopurua ere murriztu zen: Akamarre, Donamartiri, Garrüze, Larzabale eta Ortzaizekoak desagertu egin ziren.

## Erreferentziak

* ↑ Akamarreko bilakaera administratiboa.
* ↑ Baigorriko bilakaera.
* ↑ Bastidako bilakaera.
* ↑ Bidaxuneko bilakaera.
* ↑ Donamartiriko bilakaera.
* ↑ Donapaleuko bilakaera.
* ↑ Donibane Garaziko bilakaera.
* ↑ Garrüzeko bilakaera.
* ↑ Iholdiko bilakaera.
* ↑ Larzabaleko bilakaera.
* ↑ Ortzaizeko bilakaera.

## Ikus, gainera

* Distritu (Frantzia)
* Baionako barrutia
* Mauleko barrutia

## Kanpo estekak

* Datuak: Q3031784
# Donapaleuko kantonamendua

Donapaleuko kantonamendua Nafarroa Behereko eta Zuberoako administrazio zatiketa edo eskualde bat da, hiriburu Donapaleu duena.

## Udalerriak

| Aiziritze-Gamue-Zohazti Amendüze-Unaso Amorotze-Zokotze Arberatze-Zilhekoa Arboti-Zohota Arrueta-Sarrikota Arüe-Ithorrotze-Olhaibi Behaskane-Laphizketa Behauze Bithiriña Domintxaine-Berroeta Donapaleu (hiriburua) Etxarri Gabadi | Garrüze Jeztaze Ilharre Labetze-Bizkai Larribarre-Sorhapürü Lohitzüne-Oihergi Lüküze-Altzümarta Martxueta Oragarre Ostankoa Ozaraine-Erribareita Pagola Uhartehiri |

## Ordezkarien zerrenda

Donapaleuko kantonamenduko kontseilari nagusiak, 1945etik :
| Urtea | Izena |
| 1945 | Jean Errekarte |
| 1951 | Jean Errekarte |
| 1958 | Jean Errekarte |
| 1964 | Jean Errekarte |
| 1970 | Jean Errekarte (karguan hila, 1971n) |
| 1971 | Franz Duboscq |
| 1976 | Franz Duboscq (Kontseilu Orokorreko lehendakaria, 1976-1982) |
| 1982 | Franz Duboscq (Kontseilu Orokorreko lehendakaria, 1982-1985) |
| 1988 | Franz Duboscq |
| 1994 | Barthélémy Agerre |
| 2001 | Barthélémy Agerre |
| 2008 | Barthélémy Agerre |
| 2014 | ? |

## Kanpo estekak

* Datuak: Q1342681
* Multimedia: Canton de Saint-Palais / Q1342681
# Donatella (filma)

Donatella 1956ko Mario Monicelli italiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Donatella, liburu koadernatzaile baten alaba da. Egun batean, emakume amerikar aberats baten poltsa aurkitu eta hari itzultzera joango da. Bere izaera dela-eta, neskatoak segituan irabaziko du emakumearen konfiantza.

## Aktoreak

* Elsa Martinelli: Donatella
* Gabriele Ferzetti: Maurizio
* Walter Chiari: Guido
* Liliana Bonfatti: albaitariaren laguntzailea
* Alan Furlan: Giancarlo
* Virgilio Riento
* Giuseppe Porelli: Pasquale
* Giovanna Pala
* Aldo Fabrizi: Donatellaren aita
* Gaby André
* Xavier Cugat: bera
* Abbe Lane: bera

## Erreferentziak

* ↑ www.sansebastianfestival.com

## Kanpo estekak

* Datuak: Q3713689
* Multimedia: Donatella (film) / Q3713689